CELEX: 31981R1918
Language: el
Date: 1981-07-10 00:00:00
Title: Κανονισμός (ΕΟΚ) αριθ. 1918/81 τής Επιτροπής τής 10ης Ιουλίου 1981 περί τροποποιήσεως τού κανονισμού (ΕΟΚ) αριθ. 1848/81 «περί καθορισμού, γιά τήν περίοδο εμπορίας 1981/82, τής ελάχιστης τιμής πού καταβάλλεται στούς παραγωγούς, καθώς καί τού ύψους τής ενισχύσεως στήν παραγωγή γιά τά διατηρημένα σέ σιρόπι κεράσια»

Avis juridique important

|

31981R1918

Κανονισμός (ΕΟΚ) αριθ. 1918/81 τής Επιτροπής τής 10ης Ιουλίου 1981 περί τροποποιήσεως τού κανονισμού (ΕΟΚ) αριθ. 1848/81 «περί καθορισμού, γιά τήν περίοδο εμπορίας 1981/82, τής ελάχιστης τιμής πού καταβάλλεται στούς παραγωγούς, καθώς καί τού ύψους τής ενισχύσεως στήν παραγωγή γιά τά διατηρημένα σέ σιρόπι κεράσια»  

Επίσημη Εφημερίδα αριθ. L 189 της 11/07/1981 σ. 0021

***** ΚΑΝΟΝΙΣΜΟΣ (ΕΟΚ) αριθ. 1918/81 ΤΗΣ ΕΠΙΤΡΟΠΗΣ  της 10ης Ιουλίου 1981  περί τροποποιήσεως του κανονισμού (ΕΟΚ) αριθ. 1848/81 «περί καθορισμού, για την περίοδο εμπορίας 1981/82, της ελάχιστης τιμής που καταβάλλεται στους παραγωγούς, καθώς και του ύψους της ενισχύσεως στην παραγωγή για τα διατηρημένα σε σιρόπι κεράσια»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3γ,  Εκτιμώντας:  ότι ο κανονισμός (ΕΟΚ) αριθ. 1848/81 της Επιτροπής (3) έχει καθορίσει στα άρθρα του 1 και 2 την ενίσχυση που εφαρμόζεται αντίστοιχα για τα πετροκέρασα και άλλα γλυκά κεράσια και τα βύσσινα στην Ελλάδα·  ότι έκτοτε έχουν δοθεί από το εν λόγω Κράτος μέλος νέα στοιχεία που χρησιμεύουν για τον υπολογισμό των ενισχύσεων αυτών · ότι, κατά συνέπεια, πρέπει να προσαρμοσθεί στα κατωτέρω επίπεδα το ύψος των ενισχύσεων που εφαρμόζεται για την Ελλάδα για τα πετροκέρασα και άλλα κεράσια και για τα βύσσινα·  ότι η Επιτροπή Διαχειρίσεως Μεταποιημένων Προϊόντων με βάση τα Οπωροκηπευτικά δεν διετύπωσε γνώμη εντός της προθεσμίας που ετέθη από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1848/81 τροποποιείται ως ακολούθως:  1. Στο άρθρο 1 παράγραφος 2 το πρώτο εδάφιο αντικαθίσταται από το ακόλουθο κείμενο:  «2. Για την εν λόγω περίοδο, το ύψος της ενισχύσεως στην παραγωγή για τα πετροκέρασα και άλλα γλυκά κεράσια, των οποίων έχει αφαιρεθεί ο πυρήνας, διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, που αναφέρεται στο άρθρο 3α του κανονισμού (ΕΟΚ) αριθ. 516/77, καθορίζεται ανά 100 χιλιόγραμμα, περιλαμβανομένου του άμεσου περιτυλίγματος, σέ:  - 32,25 ECU για τα Κράτη μέλη εκτός της Ελλάδος,  και  - 28,86 ECU για την Ελλάδα.».  2. Στο άρθρο 2 παράγραφος 2 το πρώτο εδάφιο αντικαθίσταται από το ακόλουθο κείμενο:  «2. Για την εν λόγω περίοδο, το ύψος της ενισχύσεως στην παραγωγή για τα βύσσινα, των οποίων έχει αφαιρεθεί ο πυρήνας, διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, που αναφέρεται στο άρθρο 3α του κανονισμού (ΕΟΚ) αριθ. 516/77, καθορίζεται ανά 100 χιλιόγραμμα, περιλαμβανομένου του άμεσου περιτυλίγματος, σέ:  - 30,15 ECU για τα Κράτη μέλη εκτός της Ελλάδος, και  - 25,10 ECU για την Ελλάδα.».  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 183 της 4. 7. 1981, σ. 25.